(Návrh)

**Nariadenie vlády**

**Slovenskej republiky**

z ... 2018,

**ktorým sa mení** **a dopĺňa nariadenie vlády Slovenskej republiky č. 149/2016 Z. z. o zariadeniach a ochranných systémoch určených na použitie v prostredí s nebezpečenstvom výbuchu**

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

# Čl. I

Nariadenie vlády Slovenskej republiky č. 149/2016 Z. z. o zariadeniach a ochranných systémoch určených na použitie v prostredí s nebezpečenstvom výbuchu sa mení a dopĺňa takto:

1. V poznámke pod čiarou k odkazu 1 sa citácia „§ 9 ods. 1 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov“ nahrádza citáciou „§ 4 ods. 1 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov“.
2. V § 1 ods. 1 písm. c) sa nad slovom „výrobcu“ vypúšťa odkaz č. 3 vrátane poznámky pod čiarou.
3. V poznámke pod čiarou k odkazu 8 sa citácia „§ 2 ods. 1 písm. f) zákona č. 264/1999 Z. z. v znení zákona č. 254/2003 Z. z.“ nahrádza citáciou „§ 20 ods. 2 zákona č. 56/2018 Z. z.“.
4. V poznámke pod čiarou k odkazu 9 sa citácia „Nariadenie vlády Slovenskej republiky č. 35/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na osobné ochranné prostriedky“ nahrádza citáciou „Nariadenie Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31.3.2016)“.
5. V § 2 sa vypúšťajú písmená j) a k).

Doterajšie písmeno l) sa označuje ako písmeno j).

1. V § 2 písmeno j) znie: „j) výrobcom osoba podľa osobitného predpisu9a) alebo fyzická osoba alebo právnická osoba, ktorá určený výrobok podľa § 1 ods. 2 používa na vlastné účely.“.

Poznámka pod čiarou k odkazu 9a znie: „9a) Čl. 2 ods. 3 nariadenia (ES) č. 765/2008.“.

1. V § 3 sa za slová „v prílohe č. 2 sú požiadavky“ vkladajú slová „na ochranu zdravia a na bezpečnosť“.
2. V § 6 písmená g) až i) znejú:

„g) uchovávať pre orgán dohľadu počas desiatich rokov od uvedenia určeného výrobku na trh potvrdenie zhody a na požiadanie ho sprístupniť orgánu dohľadu,

h) vykonať v záujme ochrany života, zdravia a bezpečnosti spotrebiteľov skúšky vzoriek určených výrobkov, ktoré sú sprístupnené na trhu vzhľadom na riziko, ktoré určený výrobok predstavuje,

i) umiestniť na určený výrobok, ktorý nie je komponentom a ktorý uviedol na trh, špecifické označenie ochrany pred výbuchom a ak je to potrebné ďalšie označenia a informácie uvedené v  prílohe č. 2 bode 1.0.5.“.

1. V § 6 sa vypúšťajú písmená j) až s).

Poznámky pod čiarou k odkazom 13 až 16 sa vypúšťajú.

1. V § 7 odsek 2 znie:

„(2) Splnomocnený zástupca je povinný plniť povinnosti výrobcu v rozsahu uvedenom v splnomocnení podľa odseku 1. Obsahom splnomocnenia musí byť najmenej povinnosť uchovávať pre orgán dohľadu počas desiatich rokov od uvedenia určeného výrobku na trh potvrdenie zhody a na požiadanie ho sprístupniť orgánu dohľadu.“.

1. V § 7 sa vypúšťa odsek 3.
2. V § 8 ods. 1 písmeno c) znie: „c) výrobca nesplnil povinnosti podľa § 6 písm. b) až f) a i) alebo“.
3. V § 8 ods. 1 písm. d) sa nad slovo „dokumentáciu“ umiestňuje odkaz 16.

Poznámka pod čiarou k odkazu 16 znie:

„16) § 2 písm. j) zákona č. 56/2018 Z. z.“.

1. V § 8 odsek 2 znie:

„(2) Dovozca je povinný uchovávať pre orgán dohľadu počas desiatich rokov od uvedenia určeného výrobku na trh kópiu potvrdenia zhody.“.

1. V § 9 ods. 1 písmeno c) znie: „c) výrobca nesplnil povinnosti podľa § 6 písm. d) až f) a i) alebo“.
2. V § 9 sa vypúšťa odsek 2. Súčasne sa zrušuje označenie odseku 1.
3. § 10 vrátane nadpisu znie:

„**§ 10**

**Rozšírenie povinností výrobcu na dovozcu alebo na distribútora**

Na dovozcu alebo distribútora sa vzťahujú povinnosti výrobcu podľa § 6 a 18 ods. 4.“.

1. V § 11 ods. 1 sa nad slovo „normy“ umiestňuje odkaz 17.

Poznámka pod čiarou k odkazu 17 znie:

„17) Čl. 2 ods. 1 písm. c) nariadenia Európskeho parlamentu a Rady (EÚ) č.1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (Ú. v. EÚ L 316, 14.11.2012) v platnom znení.“.

1. V poznámke pod čiarou k odkazu 18 sa citácia „§ 5 ods. 1 písm. c) zákona č. 264/1999 Z. z.“ nahrádza citáciou „§ 3 ods. 2 zákona č. 60/2018 Z. z. o technickej normalizácii.“.
2. V § 12 ods. 5 sa slová „členského štátu“ nahrádzajú slovami „členského štátu Európskej únie, štátu, ktorý je zmluvnou stranou Dohody o Európskom hospodárskom priestore, alebo štátu, ktorý má s Európskou úniou v tejto oblasti uzatvorenú medzinárodnú zmluvu (ďalej len „členský štát“)“.
3. § 13 vrátane nadpisu znie:

**„§ 13**

**EÚ vyhlásenie o zhode**

Rozsah EÚ vyhlásenia o zhode je uvedený v prílohe č. 10. EÚ vyhlásenie o zhode pre určený výrobok, ktorý bol uvedený na trh alebo sprístupnený na trhu obsahuje náležitosti uvedené v postupoch posudzovania zhody podľa príloh č. 3 až 9.“.

1. V § 14 odsek 1 znie:

„(1) Označenie CE sa umiestni na určený výrobok alebo na jeho štítok.“.

Poznámka pod čiarou k odkazu 19 sa vypúšťa.

1. § 15 a 16 sa vypúšťajú.

Poznámky pod čiarou k odkazom 20 až 23 sa vypúšťajú.

1. V § 17 odsek 2 znie:

„(2) Notifikovaná osoba dodržiava mieru prísnosti a úroveň ochrany vyžadovanú k zhode určeného výrobku s požiadavkami podľa tohto nariadenia vlády.“.

1. V § 17 sa vypúšťajú odseky 3 až 11.

Poznámka pod čiarou k odkazu 25 sa vypúšťa.

1. § 18 vrátane nadpisu znie:

„**§ 18**

**Spoločné ustanovenia**

1. Na povinnosti výrobcu, splnomocneného zástupcu výrobcu, dovozcu a distribútora sa vzťahujú ustanovenia 5 ods. 1 písm. f) až q), § 6 ods. 2 až 4, § 7 ods. 2 písm. a) až k), § 8 ods. 2 písm. a) až f) zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov (ďalej len „zákon“).
2. Dovozca nesmie uviesť na trh určený výrobok, ak výrobca nesplnil povinnosti podľa § 5 ods. 1 písm. j) a k) zákona.
3. Distribútor nesmie sprístupniť určený výrobok na trhu, ak výrobca nesplnil povinnosti podľa § 5 ods. 1 písm. j) a k) zákona a dovozca nesplnil povinnosti podľa § 7 ods. 2 písm. a) zákona.
4. Na podmienky rozšírenia povinností výrobcu na dovozcu alebo na distribútora sa primerane vzťahuje § 9 zákona.
5. Na EÚ vyhlásenie o zhode sa vzťahuje § 23 zákona.
6. Na označenie CE sa vzťahuje ustanovenie § 25 ods. 1, 2, 4 a 6 zákona.
7. Na autorizáciu, notifikáciu a práva a povinnosti notifikovanej osoby sa vzťahujú ustanovenia § 10 až 21 zákona.
8. Na dohľad nad trhom sa vzťahujú ustanovenia § 26 písm. b) a f), § 27 a 28 zákona.“.

Poznámky pod čiarou k odkazom 26 až 29 sa vypúšťajú.

1. V prílohe č. 3 piatom bode sa slovo „úradu“ nahrádza slovami „Úradu pre normalizáciu, metrológiu a skúšobníctvo Slovenskej republiky (ďalej len „úrad“)“.

**Čl. II**

Toto nariadenie vlády nadobúda účinnosť 1. októbra 2018.